ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
திருச்சி தேசிய தொழில்நுட்பக் கழகத்தில் சர்வதேச யோகா தினக் கொண்டாட்டம்
சர்வதேச யோகா தினம், திருச்சியில் உள்ள தேசிய தொழில்நுட்பக் கழகத்தில் இன்று சிறப்பாகக் கொண்டாடப்பட்டது. தொழில்நுட்பக் கழகத்தின் பொன்விழா மாநாட்டு மையத்தில் நடைபெற்ற நிகழ்ச்சியில், இயக்குநர் டாக்டர் ஜி. அகிலா, கல்வித் தலைவர்  டாக்டர் குமரேசன், கல்வித் தலைவர்  டாக்டர் சுப்பையன் ஆகியோருடன் 500-க்கும் மேற்பட்ட ஆசிரியர்கள், ஊழியர்கள் மற்றும் மாணவர்கள் பங்கேற்றனர்.
திருச்சி தேசிய தொழில்நுட்பக் கழகம், விளையாட்டு மற்றும் இளைஞர் விவகாரங்கள் அமைச்சகம் மற்றும் மண்டலப் பொறியியல் கல்லூரி/ திருச்சிராப்பள்ளி தேசிய தொழில்நுட்பக் கழகத்தின் முன்னாள் மாணவர்கள் சங்கம் ஆகியவை இணைந்து இந்த நிகழ்ச்சிக்கு ஏற்பாடு செய்திருந்தன.
நித்தி ஆயோக்
அடல் புதுமை இயக்கமும், டெல் டெக்னாலஜிசும் இணைந்து மாணவர் தொழில் முனைவோர் திட்டம் ஒன்றை அறிமுகப்படுத்தியுள்ளன.
நிதி ஆயோக்கின் அடல் புதுமை இயக்கம், டெல் டெக்னாலஜீஸ் நிறுவனத்துடன் இணைந்து, மாணவர் தொழில் முனைவோர் திட்டம் 2.0  திட்டத்தை அடல் டிங்கரிங் ஆய்வுக்கூடங்களில் உள்ள இளைஞர்களுக்காக அறிமுகப்படுத்தியுள்ளன.
மாணவர் தொழில் முனைவோர் திட்டம் 1.0 பெருமளவில் வெற்றி பெற்றதையடுத்து, இதன் இரண்டாவது தொடராக, மாணவர் தொழில் முனைவோர் திட்டம் 2.0 தொடங்கி வைக்கப்பட்டுள்ளது. நிதிஆயோக் துணைத் தலைவர் டாக்டர் ராஜீவ் குமார்; டெல் டெக்னாலஜிஸ் தலைவரும் நிர்வாக இயக்குநருமான திரு.அலோக் ஓஹ்ரி; இந்த இயக்கத்தின் இயக்குநர் திரு.ஆர் ரமணன்; லேர்நிங் லிங்ஸ் பவுண்டேஷன் அமைப்பின் தலைவர் டாக்டர்.அஞ்சலி பிரகாஷ் ஆகியோர் முன்னிலையில் இத்திட்டம் அறிமுகப்படுத்தப்பட்டது.
“அடல் ஆய்வுக்கூடங்களில் உள்ள இளைய முன்னோடிகளைப் பார்க்கும் போது, அவர்கள் நிகழ்த்த உள்ள புதுமைகள் குறித்து நான் மிகுந்த நம்பிக்கையோடு இருக்கிறேன். தங்களுடைய சக குடிமக்கள் பிரச்சினைகளை எதிர்கொள்ளும் போது, அந்தச் சவால்களை எதிர்கொள்வதற்கு பாரம்பரியமற்ற முறையில் சிந்திக்க வாய்ப்பு அளிக்கப்பட்டால், இந்நாட்டிலுள்ள இளைஞர்கள் மிகப்பெரும் சாதனைகளை நிகழ்த்துவார்கள் என்பதை இந்த இளைஞர்கள் தெளிவுபடுத்துகிறார்கள். மாணவர் தொழில் முனைவோர் திட்டம் 1.0 நிறைவடைந்து மாணவர் தொழில் முனைவோர் திட்டம் 2.0 துவங்கப்படும் இந்தத் தருணத்தில், இங்கு ஏற்படுத்தப்பட்டுள்ள புதுமையான பல விஷயங்கள் நாட்டில் எத்தகைய விளைவுகளை ஏற்படுத்தும் என்று எண்ணிப் பார்ப்பதில் பெரும் உவகை அடைகிறேன்” என்று நிதிஆயோக் துணைத் தலைவர் டாக்டர்.ராஜீவ் குமார் கூறினார்.
புதுமைகளை நிகழ்த்தும் மாணவர்கள், டெல் தன்னார்வலர்களுடன் இணைந்து பணியாற்ற மாணவர் தொழில் முனைவோர் திட்டம் 2.0 உதவும். மாணவர்களுக்கு வழிகாட்டியின் ஆதரவு, மாதிரிகள் தயாரித்தல், பரிசோதனை செய்தல் ஆகியவற்றுக்கான ஆதரவு, பயன்படுத்துபவர்களிடமிருந்து பெறும் யோசனைகள், காப்புரிமைப் பதிவு செய்வதற்கான உதவி, எண்ணங்கள், வழிமுறைகள், பொருள்கள் ஆகியவற்றுக்கு காப்புரிமை பெறுவதற்கான உதவி, தயாரிப்புக்கான உதவி, அவர்கள் தயாரிக்கும் பொருள்களை சந்தையில் அறிமுகம் செய்வதற்கான உதவி, ஆகியவற்றை இத்திட்டம் வழங்கும்.
இளைஞர் நலன் மற்றும் விளையாட்டு அமைச்சகம்
பயிற்சியாளருக்கு கொவிட் தொற்று சார்லோர்லக்ஸ் ஓப்பனில் இருந்து லக்ஷயா சென் வெளியேற்றம்
பயிற்சியாளர் டி.கே.சென்னுக்கு கொவிட் தொற்று உறுதி செய்யப்பட்டதால் ஜெர்மனியில் நடைபெற்று வரும் சார்லோர்லக்ஸ் ஓப்பன் பாட்மிட்டன் போட்டியில் இருந்து இந்திய வீரர் லக்ஷயா சென் வெளியேற்றப்பட்டார்.
இந்திய பாட்மிட்டன் வீர ர் லக்ஷயா சென், அவரது பயிற்சியாளர் மற்றும் அவரது பிசியோதெரபிஸ்ட் ஆகியோர் கடந்த 25-ம் தேதி ஜெர்மனியின் சர்ப்ரூக்கன் நகருக்கு வந்தனர். நடப்பு சாம்பியனான லக்ஷயா சென் மற்றும் அவருடன் வந்த இருவரும் பிராங்க்பட் நகரில் கொவிட் பரிசோதனைக்கு உட்படுதப்பட்டனர். பரிசோதனை முடிவுகள் கடந்த 27-ம் தேதி வெளியாகின. அதில் லக்ஷயா சென், பிசியோ தெரபிஸ்ட் இருவருக்கும் நொய் தொற்று இல்லை என்று உறுதியானது. ஆனால், பயிற்சியாளருக்கு நோய் தொற்று உறுதி செய்யப்பட்டது.
இதையடுத்து இதர வீரர்கள் பாதிக்கப்படக் கூடாது என்பதாலும், பாட்மிட்டன் போட்டிகள் சுமுகமாக நடைபெறும் வகையிலும் போட்டியில் இருந்து லக்ஷயா சென் வெளியேற்றப்பட்டார். ஒருங்கிணைப்பாளர்களுக்கு இந்த தகவல்கள் தெரிவிக்கப்பட்டது.
இந்தியாவுக்குத் திரும்பும் தேதியை முடிவு செய்வதற்காக சென் மற்றும் அவரது பயிற்சியாளரும் மீண்டும் ஒருமுறை கொவிட் பரிசோதனை மேற்கொள்ளும்படி கேட்டுக் கொள்ளப்பட்டுள்ளனர்.
லக்ஷயா சென் பங்கேற்பதாக இருந்த சார்லோர்லக்ஸ் ஓப்பன், டென்மார்க் ஒப்பன், பீட்டர் கேட் அகாதமியில் நடைறும் 15 நாள் பயிற்சி ஆகியவற்றுக்கு டாப்ஸ் அமைப்பு நிதி உதவி அளிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்;
https://www.pib.gov.in/PressReleasePage.aspx?PRID=1668266
கப்பல் போக்குவரத்து அமைச்சகம்
வாரணாசியில் கங்கை நதியின் மீது அமைக்கப்பட்டுள்ள பல்வகை முனையத்தை பிரதமர் திரு. நரேந்திர மோடி நவம்பர் 12 அன்று நாட்டுக்கு அர்ப்பணிப்பார்
வாரணாசியில் கங்கை நதியின் மீது புதிதாக கட்டப்பட்டுள்ள பல்வகை முனையத்தை பிரதமர் திரு. நரேந்திர மோடி திங்கள்  அன்று நாட்டுக்கு அர்ப்பணிப்பார். நதியின் மீது கட்டப்படுகின்ற மூன்று பல் வகை முனையங்கள் மற்றும் இரண்டு ஒருங்கிணைந்த முனையங்களில் இது முதலாவதாகும். வாரணாசிக்கும், ஹால்டிக்கும் இடையே கங்கை நதியின் மீது 1500 முதல் 2000 டன் வரையிலான எடை கொண்ட பெரிய கப்பல்களை இயக்குவதற்கான மத்திய அரசின் நீர்வழிப் போக்குவரத்து திட்டத்தின் ஒரு பகுதியாக இந்த பல்வகை முனையம் கட்டப்பட்டுள்ளது.
கொல்கத்தாவிலிருந்து வாரணாசிக்கு சென்ற மாதம் 30-ந் தேதி புறப்பட்ட பெப்சிகோ  நிறுவனத்தின் சரக்குகளை ஏற்றிக் கொண்டு வரும் முதலாவது பெட்டக கப்பலையும் பிரதமர் வரவேற்க உள்ளார். எம்.வி.ரவீந்திரநாத் தாகூர் என்ற அந்த கப்பல் 16 டிரக் வண்டிகளில் ஏற்றி வரப்படும் உணவு மற்றும் தின்பண்டங்களுக்கு இணையான 16 பெட்டகங்களோடு வரும் 11-ந் தேதி வாரணாசிக்கு வரும் என்று எதிர்பார்க்கப்படுகிறது. திரும்பிச் செல்லும் போது இந்தக் கப்பல் இஃப்கோ உரங்களை ஏற்றிச் செல்லும்.
இதே நாளில்  வாரணாசியில் ரூ.425.41 கோடி செலவு பிடிக்கும் மூன்று கழிவு நீர் வெளியேற்றும் திட்டங்களையும் பிரதமர் திரு. நரேந்திர மோடி நாட்டுக்கு அர்ப்பணிப்பார். மற்றொரு திட்டத்திற்கும் அவர் அடிக்கல் நாட்டுவார்.
ராம்நகரில் ரூ.72.91 கோடி செலவில் அமைக்கப்பட உள்ள கழிவுநீர் நிர்வாக திட்டத்திற்கு பிரதமர் அடிக்கல் நாட்டுவார்.
பெருநிறுவனங்கள் விவகாரங்கள் அமைச்சகம்
இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் கணக்காளர் நிறுவனத்திற்கும் இடையே 2008ஆம் ஆண்டில் கையெழுத்தான புரிந்துணர்வு ஒப்பந்தத்திற்கான, நிகழ்வுக்கு பிந்தைய ஒப்புதலுக்கும் 2014ஆம் ஆண்டு புதுப்பிக்கப்பட்டதற்கும் மத்திய அமைச்சரவை ஒப்புதல்
இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் கணக்காளர் நிறுவனத்திற்கும் இடையே 2008ஆம் ஆண்டில் கையெழுத்தான புரிந்துணர்வு ஒப்பந்தத்திற்கான நிகழ்வுக்கு பிந்தைய ஒப்புதலுக்கும் 2014ஆம் ஆண்டு புதுப்பிக்கப்பட்டதற்கும் பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்திய பட்டய கணக்காளர் நிறுவனத்திற்கும் இங்கிலாந்து மற்றும் வேல்ஸ் பட்டய கணக்காளர் நிறுவனத்திற்கும் இடையேயான புரிந்துணர்வு ஒப்பந்தம் புதுப்பிக்கப்பட்டதற்கும் மத்திய அமைச்சரவை ஒப்புதல் அளித்துள்ளது.
பயன்கள்:
இந்த புரிந்துணர்வு ஒப்பந்தம் இந்தியாவைச் சேர்ந்த பல இளம் பட்டயக் கணக்காளர்கள் இங்கிலாந்து மற்றும் வேல்ஸ் பட்டய கணக்காளர்கள் நிறுவனத்தின் தொழில் சார்ந்த அங்கீகாரத்தைப் பெறவும் மேலும் இங்கிலாந்தில் தொழில்சார்ந்த வாய்ப்புக்களை பயன்படுத்திக்கொள்ளவும் உதவும்.
உள்நாட்டு விமானப் போக்குவரத்து அமைச்சகம்
‘ஸ்வாமித்வா’ திட்டத்துக்கு ட்ரோன் பயன்படுத்த சர்வே ஆப் இந்தியாவுக்கு நிபந்தனையுடன் கூடிய விலக்கு: விமான போக்குவரத்து துறை அமைச்சகம் வழங்கியது
ஸ்வாமித்வா திட்டத்தின் கீழ் கிராம குடியிருப்பு பகுதிகளின் வரைபட பணிக்கு ட்ரோன்களை பயன்படுத்த சர்வே ஆப் இந்தியாவுக்கு நிபந்தனையுடன் கூடிய விலக்கை, விமான போக்குவரத்துத் துறை அமைச்சகம் வழங்கியுள்ளது.
கிராமங்களில் உள்ள குடியிருப்பு பகுதிகளை கணக்கெடுத்து அவற்றை மேம்பட்ட தொழில்நுட்பத்துடன் இணைப்பதுதான் மத்திய அரசின் ஸ்வாமித்வா திட்டம்.
இந்த கணக்கெடுப்பு பணி ஆளில்லா விமானங்கள் மூலம் மேற்கொள்ளப்படவுள்ளன. இதற்காக இந்திய சர்வே அமைப்பு, விமான போக்குவரத்து துறை அமைச்சகம், விமான போக்குவரத்து துறை இயக்குனரகம் ஆகியவற்றிடம் அனுமதி கோரியது.
இதையடுத்து ட்ரோன் விதிமுறைகளில் இருந்து நிபந்தனையுடன் கூடிய விலக்கு அளித்து விமான போக்குவரத்து அமைச்சகம் அனுமதி வழங்கியுள்ளது. இந்த விலக்கு ஒராண்டு காலத்துக்கு அல்லது அடுத்த உத்தரவு பிறப்பிக்கப்படும் வரை இதில் எது முன்போ அதுவரை செல்லுபடியாகும்.
இந்த அனுமதி மூலம் ட்ரோன்களை பயன்படுத்தி, துல்லியமான வரைபடங்களை உருவாக்கி, கிராமங்களில் குடியிருப்பவர்களுக்கு அவர்களுக்கான சொத்துரிமையை வழங்க முடியும். இந்த வரைபட தகவல் அடிப்படையில், கிராமங்களில் உள்ள வீட்டு உரிமையாளர்களுக்கு சொத்து அட்டைகள் வழங்க முடியும்.
இந்த வரைபடங்கள், கிராம பஞ்சாயத்து வளர்ச்சி திட்டங்கள் தயாரிக்கவும் உதவியாக இருக்கும். ட்ரோன்கள் மூலம் படம்பிடிக்கப்படும் இடங்கள், புவியியல் தகவல் அமைப்பு ஆய்வகத்தில் இந்திய சர்வே அமைப்பால் ஆய்வு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725715
-----
(Visitor Counter : 155
சுகாதாரம் மற்றும் குடும்ப நலத்துறை அமைச்சகம்
டிஜிட்டல் இந்தியாவிற்கு மாபெரும் வெற்றி: சுகாதார அமைச்சகத்தின் சஞ்சீவனி தொலைபேசி மருத்துவச் சேவை மூலம் இரண்டு லட்சம் தொலைபேசி மருத்துவ ஆலோசனைகள் வழங்கப்பட்டுள்ளன
மத்திய சுகாதார குடும்ப நல அமைச்சகத்தின் டிஜிட்டல் தளமான இ-சஞ்சீவனி மூலமாக 2 லட்சம் தொலைபேசி மருத்துவ ஆலோசனைகள் வழங்கப்பட்டுள்ளன. தொலைபேசி மருத்துவச் சேவை மூலமாக ஒன்றரை லட்சம் தொலைபேசி மருத்துவச் சேவைகள் வழங்கப்பட்டது நிறைவடைந்ததை ஒட்டி மத்திய சுகாதார குடும்ப நல அமைச்சர் டாக்டர் ஹர்ஷவர்தன் தலைமையில் 9 ஆகஸ்ட் 2020 அன்று நடைபெற்ற நிகழ்ச்சி நடைபெற்று பத்து நாட்களே ஆகியுள்ள நிலையில் இந்த மைல்கல் எட்டப்பட்டுள்ளது. பிரதமரின் முயற்சியான டிஜிட்டல் இந்தியாவிற்கு மிகுந்த ஊக்கம் அளிப்பதாக அமைந்துள்ள சஞ்சீவனி தளம் மிகவும் பயனுள்ளதாக நிரூபிக்கப்பட்டுள்ளது நோயாளிகளுக்கு கவனம் அளிப்பவர்கள், மருத்துவச் சமுதாயத்தினர் ஆகியோரை அணுகுவதற்கும், கோவிட் காலத்தின் போது உடல்நலச் சேவைகள் பெற விரும்புபவர்கள் ஆகியோருக்கும், சஞ்சீவனி தளம் பயனுள்ளதாக அமைந்துள்ளது.
சஞ்சீவனி தளத்தில் இரண்டு வகையான சேவைகள் உள்ளன. மருத்துவருக்கும் - மருத்துவருக்கும் இடையேயான சேவைகள்  நோயாளிக்கும் - மருத்துவருக்கும் இடையேயான சேவைகள்  தொலைபேசி மருத்துவ ஆலோசனைகள். இ-சஞ்சீவனி ஆயுஷ்மான் பாரத் ஆரோக்கியம், நலவாழ்வு மையங்களின் . மூலமாக செயல்படுத்தப்படுகின்றது. “ஹப் அண்ட் ஸ்போக்” மாடல் எனப்படும் “மையத்திலிருந்து - இதர இடங்களுக்கு” என்ற மாதிரியில் இந்தத் திட்டம் செயல்படுத்தப்படுகிறது. தெரிவு செய்யப்பட்ட மருத்துவக் கல்லூரி மருத்துவமனைகளுடன் இணைந்து ஒன்றரை லட்சம் ஆரோக்கியம், நலவாழ்வு மையங்களின் மூலமாக இத்திட்டம் நடைமுறைப்படுத்தப்படும். மருத்துவக் கல்லூரிகள், மாவட்ட மருத்துவமனைகள் ஆகியவற்றை மாநிலங்கள் தெரிந்தெடுத்துள்ளன. இவை ‘மையங்களாகச்’ செயல்படும். துணை சுகாதார மையங்கள் , ஆரம்ப சுகாதார மையங்கள்  and HWCs. ஆகியவை ஆரக்கால்களாகச் செயல்படும். இரண்டாவது வகையான தொலைபேசி மருத்துவ தேவையான சஞ்சீவனி ஓபிடி நோயாளிகளுக்கும் - மருத்துவர்களுக்கும் இடையேயான தொலைபேசி வழி மருத்துவ சேவைத் திட்டத்தை செயல்படுத்துகிறது. கோவிட்-19 பெருந்தொற்று காரணமாக, இந்த ஆண்டு ஏப்ரல் மாதத்தில் இது தொடங்கப்பட்டது. கோவிட்-19 நோய் பரவுவதைத் தடுப்பதற்கு ஒரு வரப்பிரசாதமாக இது அமைந்தது. கோவிட் அல்லாத பிற அடிப்படை உடல்நலத் தேவைகளுக்கும் இது உதவுவதாக அமைந்தது.
இதுவரை 23 மாநிலங்களில் சஞ்சீவினி சேவை செயல்படுத்தப்பட்டு வருகிறது. மற்ற மாநிலங்கள் இவற்றை நடைமுறைப்படுத்த உள்ளன.
இந்த மின் சுகாதாரச் சேவையைப் பயன்படுத்துவதில் முன்னணியில் உள்ள ஐந்து மாநிலங்கள் வருமாறு: தமிழ்நாடு ; உத்தரப்பிரதேசம் ; ஆந்திரப்பிரதேசம் ; இமாச்சலப்பிரதேசம் ; கேரளா . ஆரோக்கியம், நலவாழ்வு மையங்களில்  கலந்தாலோசனைகளில் அதிகபட்சமாக உள்ளது ஆந்திரப்பிரதேசம் . ஓ பி டி சேவைகளில் தமிழகம் முன்னணியில் உள்ளது .
பிரதமர் அலுவலகம்
பர்மிங்காம் காமன்வெல்த் போட்டிகள் 2022-ல் பளுதூக்குதலில் தங்கப்பதக்கம் வென்ற ஜெரிமி லால்ரின்னுங்காவுக்கு பிரதமர் வாழ்த்து
பர்மிங்காமில் நடைபெறும் காமன்வெல்த் போட்டிகள் 2022-ல் பளுதூக்குதலில் தங்கப்பதக்கம் வென்ற ஜெரிமி லால்ரின்னுங்காவுக்கு பிரதமர் வாழ்த்து தெரிவித்துள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவு வருமாறு;
"நமது இளைஞர் சக்தி வரலாறு படைத்துள்ளது! தனது முதல் காமன்வெல்த் போட்டியில் தங்கம் வென்று, ஒரு அற்புதமான சாதனையை படைத்துள்ள @raltejeremy-க்கு வாழ்த்துக்கள். மிக இளம் வயதில் அவர் மகத்தான பெருமையையும், புகழையும் கொண்டு வந்துள்ளார். அவரது எதிர்கால முயற்சிகளுக்கு வாழ்த்துகள்."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹைட்ரஜனால் இயக்கப்படும் காரில் வந்த திரு நிதின் கட்கரி, நீடித்த வளர்ச்சிக்கு பசுமை ஹைட்ரஜன் குறித்து விழிப்புணர்வு ஏற்படுத்த வேண்டியதன் அவசியத்தை வலியுறுத்தினார்
மத்தி்ய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, இன்று , ஹைட்ரஜன் எரிபொருள் அடிப்படையிலான மின்சார வாகனத்தில் நாடாளுமன்றத்திற்கு வருகை தந்தார். ‘பசுமை ஹைட்ரஜன்’ மூலம் இயங்கக் கூடிய காரின் செயல்பாடு குறித்து விவரித்த திரு கட்கரி, ஹைட்ரஜன் அடிப்படையிலான எரிபொருள் செல்லுடன் இயங்கும் மின்சார வாகனம் குறித்து விழிப்புணர்வு ஏற்படுத்துவதுடன், இந்தியாவில், ஹைட்ரஜன் சார்ந்த அமைப்புக்கு ஆதரவு அளிப்பதால் ஏற்படக் கூடிய பலன்கள் குறித்தும் எடுத்துரைக்க வேண்டும் என்று வலியுறுத்தினார்.
பசுமை ஹைட்ரஜன் இந்தியாவின் உற்பத்தி செய்யப்படும் என்று உறுதியளித்த திரு கட்கரி, பசுமை ஹைட்ரஜன் நிரப்பும் நிலையங்களை அமைப்பது, நாட்டில் நீடித்த வேலைவாய்ப்புகளை உருவாக்க வகை செய்யும் என்றும் தெரிவித்தார். இந்தியா விரைவில் பசுமை ஹைட்ரஜன் ஏற்றுமதி நாடாக உருவெடுக்கும் என்றும் அவர் குறிப்பிட்டார்.
இந்தியாவில் தூய்மையான மற்றும் நவீன தொழில்நுட்பம் அடிப்படையிலான போக்குவரத்து வசதிகளை ஏற்படுத்துவது என்ற பிரதமர் திரு நரேந்திர மோடியின் தொலைநோக்குப் பார்வைக்கு ஏற்ப, மத்திய அரசு ‘தேசிய ஹைட்ரஜன் இயக்கம்’ வாயிலாக பசுமை மற்றும் தூய்மையான எரிசக்தித் துறைகளில் கவனம் செலுத்த உறுதி பூண்டுள்ளது என்றும் திரு நிதின் கட்கரி தெரிவித்தார்.
------
(Visitor Counter : 143
ஊரக வளர்ச்சி அமைச்சகம்
மத்திய ஊரக வளர்ச்சித்துறை தனது சுதந்திரப் பெருவிழாவை ‘புதிய இந்தியாவின் பெண்கள்’ என்ற தலைப்பிலான சிறப்பு வாரக் கொண்டாட்டத்துடன் நிறைவு செய்தது
மத்திய அரசின் ஊரக வளர்ச்சித்துறை சார்பில், சுதந்திரப் பெருவிழா 7-13 மார்ச் 2022 வரை, சர்வதேச மகளிர் தின வாரத்தின்போது, ‘புதிய இந்தியாவின் பெண்கள்’ என்ற தலைப்பிலான சிறப்பு வாரமாகக் கொண்டாட்டப்பட்டது. இந்தியாவில் உள்ள கிராமப்புற பெண்களின் பங்களிப்பை போற்றும் விதமாக, இந்தக் கொண்டாட்டம் நடைபெற்றது.
தேசிய அளவிலும், மாநில அளவிலும் மகளிர் சார்ந்த 18 தொடர் நிகழ்ச்சிகள் நடத்தப்பட்டது. தீன்தயாள் உபாத்யாயா – கிராமப்புற திறன் மேம்பாட்டுத் திட்டம், ஊரக சுய வேலைவாய்ப்பு பயிற்சி நிறுவனம், தீன்தயாள் அந்தியோதயா – தேசிய ஊரக வாழ்வாதார இயக்கம், பிரதமரின் வீட்டு வசதித் திட்டம் – கிராமப்புறம், மகாத்மா காந்தி தேசிய ஊரக வேலை உறுதித் திட்டம் மற்றும் ரூர்பன் ஆகிய திட்டங்களின் கீழ் இந்த நிகழ்ச்சிகள் நடத்தப்பட்டது.
கொண்டாட்டத்தின் முக்கிய நாளான மகளிர் தினமான 8 மார்ச் அன்று தேசிய ஊரக வாழ்வாதார இயக்கத்தின் சார்பில், பெண்களின் தொழில்முனைவுத் திறனைப் போற்றும் விதமாக தில்லி விஞ்ஞான் பவனில் நடைபெற்ற விழாவில், மத்திய ஊரக வளர்ச்சித்துறை அமைச்சர் திரு கிரிராஜ் சிங், இணை அமைச்சர்கள் சாத்வி நிரஞ்சன் ஜோதி, திரு ஃபகன் சிங் குலாஸ்தே, ஊரக வளர்ச்சித்துறை செயலாளர் திரு நாகேந்திர நாத் சின்ஹா உள்ளிட்டோர் கலந்து கொண்டனர்.
நிறைவு நாளான 13-ம் தேதி, சுயஉதவிக்குழு பெண்களின் அனுபவங்களை பகிர்ந்து கொண்டு அவர்களைப் பாராட்டும் விதமாக, மாநில அளவிலான இணையவழிக் கருத்தரங்கு / நிகழ்ச்சிகள் நடத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் - https://pib.gov.in/PressReleasePage.aspx?PRID=1805638
-------
(Visitor Counter : 255
பிரதமர் அலுவலகம்
சந்திரயான் வெற்றிகரமாக ஏவப்பட்டதற்கு வாழ்த்து தெரிவித்த பூடான் பிரதமருக்கு பிரதமர் நன்றி
சந்திரயான் 3 வெற்றிகரமாக ஏவப்பட்டதற்கு பூடான் பிரதமர் தெரிவித்துள்ள வாழ்த்துக்களுக்கு பிரதமர் திரு நரேந்திர மோடி நன்றி தெரிவித்துள்ளார்.
பூடான் பிரதமரின் ட்வீட்டருக்கு மறுமொழியாக பிரதமர் மோடி வெளியிட்டுள்ள பதிவு வருமாறு;
"உங்கள் அன்பான வார்த்தைகளுக்கு நன்றி, உண்மையில், சந்திரயான் வெற்றி ஒட்டுமொத்த மனித குலத்திற்கும் நன்மை பயப்பதாகும்."
மனித வள மேம்பாட்டு அமைச்சகம்
ஜி-20 கல்விப் பணிக்குழுவின் கீழ் எதிர்கால வேலைகள் குறித்த கண்காட்சியை தர்மேந்திர பிரதான் தொடங்கிவைத்தார்
3-வது கல்வி பணிக்குழுவின் கீழ், மத்திய கல்வி மற்றும் திறன் மேம்பாடுட்டுத் துறை அமைச்சர் திரு.தர்மேந்திர பிரதான், எதிர்கால வேலை குறித்த கண்காட்சியை இன்று தொடங்கி வைத்தார்.
இந்தக் கண்காட்சியை ஆர்வத்துடன் பார்வையிட்ட அமைச்சர், அவர்களின் முயற்சிகளைப் பாராட்டினார். இக்கண்காட்சியில் என்ஐடி ரூர்கேலா, ஐஐடி புவனேஸ்வர், ஐஐஎம் சம்பல்பூர், மைக்ரோசாஃப்ட், மெட்டா, யுனிசெஃப், என்சிஇஆர்டி மற்றும் பல துறைகளைச் சேர்ந்த முதன்மையான நிறுவனங்களின் தொழில்நுட்பங்கள் காட்சிப்படுத்தப்பட்டுள்ளன. முதல் நாளில் 10,000 பார்வையாளர்கள் கலந்து கொண்டதன் மூலம் இக்கண்காட்சி நல்ல வரவேற்பைப் பெற்றது.
நிகழ்ச்சியில் உரையாற்றிய திரு.பிரதான், 21-ம் நூற்றாண்டு அறிவு சார்ந்ததாகவும், தொழில்நுட்பம் சார்ந்ததாகவும் இருக்கும் என்றார். 21-ம் நூற்றாண்டில் சர்வதேச தேவைகளை நிறைவேற்றுவதில் இந்தியா முக்கியப் பங்கு வகிக்கும் என்றும், பட்டங்களை விட திறமைகள் தான் எதிர்காலத் தேவை என்றும் கூறினார்.
பிரதமர் திரு.நரேந்திர மோடி, இந்தியாவின் இளைஞர்களை வேலை தேடுபவர்களாக மாற்றாமல், வேலை வாய்ப்புகளை உருவாக்குபவர்களாக மாற்ற எண்ணியுள்ளதாக திரு.பிரதான் கூறினார். தொழில்நுட்பங்கள் தொடர்ந்து மாறி வருவதால், எதிர்கால வேலைகளுக்கு இளைஞர்களைத் தயார்படுத்துவதற்கான திறன் குறித்த புதிய அணுகுமுறைகளை நாம் சிந்திக்க வேண்டும் என்றும் அவர் கூறினார். இன்று தொழில்துறை, கல்வித்துறை, ஸ்டார்ட்அப் அமைப்புகள் மற்றும் அனைத்து தரப்பினரும் ஜி-20 எதிர்கால வேலைக் கட்டமைப்பின் கீழ் எதிர்காலத்திற்கு ஏற்ற சர்வதேச குடிமக்களை உருவாக்க புவனேஸ்வரில் ஒன்றிணைந்திருப்பதற்காக அமைச்சர் மகிழ்ச்சி தெரிவித்தார்.
நிதி அமைச்சகம்
‘நகர்ப்புற மேம்பாடு: தொழில்நுட்பத் தீர்வுகள் மற்றும் நிர்வாகச் சவால்கள் குறித்த இரண்டு நாள் மாநாடு நிறைவு
'நகர்ப்புற மேம்பாடு:தொழில்நுட்பத் தீர்வுகள் மற்றும் நிர்வாகச் சவால்கள்’ என்ற தலைப்பிலான இரண்டு நாள் பிராந்திய மாநாடு குஜராத் மாநிலம், அகமதாபாத்தில் இன்று நிறைவடைந்தது. இந்த மாநாட்டை அசோகாம் அமைப்பின் குஜராத் கிளை, ஆசிய உள்கட்டமைப்பு முதலீட்டு வங்கி, வெளியுறவுத் துறை அமைச்சகத்தின் கீழ் இயங்கும் சுயாட்சி ஆராய்ச்சி அமைப்பான வளரும் நாடுகளுக்கான ஆராய்ச்சி மற்றும் தகவல் அமைப்பு ஆகியவற்றுடன் இணைந்து நிதித்துறை அமைச்சகம் ஏற்பாடு செய்திருந்தது.
இரண்டு நாள் மாநாட்டின் நிறைவாக நடைபெற்ற நிகழ்ச்சியில் நிறைவுரை ஆற்றிய முன்னாள் மத்திய மின்சாரம், அறிவியல் மற்றும் தொழில்நுட்பத் துறை அமைச்சர் டாக்டர் ஒய்.கே.அலக் மற்றும் குஜராத் மத்திய பல்கலைக்கழக வேந்தர் ஆகியோர், கொள்கை உருவாக்குவோர் நகர்ப்புற மேம்பாட்டுத் துறையைப் பொருத்தவரையில் மேலிருந்து கீழ் அணுகுமுறைக்குப் பதிலாக அடிமட்டத்திலிருந்து மேல்நோக்கிச் செல்லும் அணுகுமுறையைப் பின்பற்ற வேண்டும் என வலியுறுத்தினார்கள்.
பிரதமர் அலுவலகம்
எல்லைப்புறச் சாலைகள் அமைப்பு டான்டக் திட்டத்தின் 64வது ஆண்டையொட்டி பிரதமர் அதன் முன்முயற்சிகளுக்கு பாராட்டு
எல்லைப்புறச் சாலைகள் அமைப்பு டான்டக் திட்டத்தின் 64வது ஆண்டையொட்டி பிரதமர் திரு. நரேந்திர மோடி அதன் முன்முயற்சிகளுக்கு பாராட்டுத் தெரிவித்துள்ளார்.
பூட்டானின் திம்பூவில் நடைபெறும் 10வது நிரந்தர தோழமை மலை இருசக்கர வாகனப் போட்டியை ஏற்பாடு செய்தது தொடர்பாக எல்லைப்புறச் சாலைகள் அமைப்பின் ட்விட்டர் பதிவிற்கு பிரதமர் தமது ட்விட்டர் பதிவில் கூறியிருப்பதாவது:
“முன்முயற்சிகள் போற்றுதற்குரியது”
தொலைதொடர்பு மற்றும் தகவல் தொழில்நுட்ப அமைச்சகம்
தொலை தொடர்பு பொருட்களுக்கான இணக்க மதிப்பீடு மீதான கொள்கை மற்றும் ஒழுங்குமுறை கட்டமைப்பு குறித்து இணைய கருத்தரங்கு: தொலை தொடர்பு துறையின் டெலிகாம் பொறியியல் மையம்  நடத்தியது
‘‘தொலை தொடர்பு பொருட்களுக்கான இணக்க மதிப்பீடு மீதான கொள்கை மற்றும் ஒழுங்குமுறை திட்டம்: உலகளாவிய சிறந்த முறைகள் மற்றும் முன்னுரிமைகள்’’ பற்றிய இணைய கருத்தரங்கை தொலை தொடர்பு துறையின் கீழ் இயங்கும் தொலை தொடர்பு பொறியியல் மையம் நேற்று நடத்தியது. இந்த கருத்தரங்கை டிஇசி நிறுவனம் டிஐசி இந்திய கவுன்சிலுடன் இணைந்து நடத்தியது. இதில் இந்திய தொலை தொடர்பு துறை, அமெரிக்காவின் இ.யு அண்ட் எப்சிசி கொள்கை வகுப்பாளர்கள், தொலை தொடர்பு நிறுவனங்களின் மூத்த பிரதிநிதிகள் கலந்து கொண்டு, இந்தியாவில் தரமான மற்றும் பாதுாப்பான தொலை தொடர்பு பொருட்களை உறுதி செய்வது குறித்து தங்கள் அனுபவங்கள், உலகளாவிய நடைமுறைகளை பகிர்ந்து கொண்டனர். இந்த கருத்தரங்கில் ஐரோப்பிய யூனியனை சேர்ந்த கொள்கை அதிகாரி திரு லூயிஸ், அமெரிக்காவின் எப்சிசி நிறுவனத்தை சேர்ந்த திரு ஜார்ஜ் ஆகியோர் உலகளாவிய சிறந்த அனுபவங்களை பகிர்ந்து கொண்டனர். டிஇசி நிறுவனத்தின் திரு பிரசாந்த், டிஐசி கவுன்சிலின் திரு ஜுட்சி ஆகியோர் இந்தியாவிற்கான ஒழுங்குமுறை கட்டமைப்பு குறித்து பேசினர்.
இந்நிகழ்ச்சியில் மத்திய அரசின் தொலை தொடர்புத்துறை செயலாளர் திரு.கே.ராஜாராம், தொலை தொடர்பு துறை உறுப்பினர் திரு அசோக்குமார் மிட்டல் , டிஇசி நிறுவனத்தின் திருமதி தீபா தியாகி ஆகியோர் உட்பட பலர் கலந்து கொண்டனர்.
இந்த கருத்தரங்கில் முக்கிய உரையாற்றிய தொலை தொடர்புத்துறை செயலாளர் திரு கே.ராஜாராமன், நகர்ப்புற மற்றும் ஊரக பகுதியில் செல்போன் மற்றும் பிராட்பேண்ட்டை அதிகரிப்பது பொதுத்துறை நிறுவனங்கள் மற்றும் தனியார் நிறுவனங்கள் இணைந்து செயல்பட அதிளவில் முதலீடு செய்யப்படுவதாக தெரிவித்தார். தொலை தொடர்பு சேவைகள் குறைவான கட்டணத்தில் கிடைக்க வேண்டியதையும் அவர் வலியுறுத்தினார்.
ஒழுங்கு நடைமுறைகள் குறித்து, சர்வதேச அளவில் தகவல்களை பகிர்ந்து கொள்வதற்கான இணைய கருத்தரங்கை டிஇசி நிறுவனம் நடத்தியது மகிழ்ச்சி அளிப்பதாக தொலைதொடர்பு துறை உறுப்பினர் திரு அசோக் குமார் மிட்டல் தெரிவித்தார்.
உலகளாவிய கூட்டுறவு, உலகளாவிய சிறந்த நடைமுறைகளின் முக்கியத்துவம் குறித்து டிஇசி நிறுவனத்தின் திருமதி தீபா தியாகி பேசினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அம்ருத் திட்டத்தின் கீழ் நீர்நிலைகள் மறுசீரமைப்பில் 31 திட்டங்களை மத்திய வீட்டுவசதி மற்றும் நகர்ப்புற மேம்பாட்டு அமைச்சகம் மேற்கொண்டுள்ளது
கடந்த ஐந்து ஆண்டுகளில் மறுசீரமைப்பு மற்றும் நகர்ப்புற மாற்றத்திற்கான அடல் இயக்கத்தின்  கீழ் ரூ.114.28 கோடி செலவில் நீர்நிலைகளை மறுசீரமைக்கும் 31 திட்டங்கள் மேற்கொள்ளப்பட்டன. இவற்றில் 20 நீர்நிலைகள் மறுசீரமைக்கப்பட்டுள்ளன.
2021 அக்டோபர் 1 அன்று அம்ருத் 2.0 தொடங்கப்பட்டது. இந்த திட்டத்தின் கீழ் 14 மாநிலங்கள் மற்றும் யூனியன் பிரதேசங்களில் ரூ.1,628.78 கோடி மதிப்பிலான 690 நீர்நிலைகள் மறுசீரமைப்பு திட்டங்களுக்கு ஒப்புதல் அளிக்கப்பட்டுள்ளன. இவற்றில் ரூ. 277.69 கோடி மதிப்பிலான 279 திட்டங்கள் மாநில தண்ணீர் செயல் திட்டம்  1-ன் கீழ் 4 மாநிலங்கள் மற்றும் யூனியன் பிரதேசங்களால் சமர்ப்பிக்கப்பட்டவை. ரூ.1,351.09 கோடி மதிப்பிலான எஞ்சிய 411 திட்டங்கள் 11 மாநிலங்கள் மற்றும் யூனியன் பிரதேசங்களால் 2022 ஜூலை மாதத்தில் சிறப்பு மாநில தண்ணீர் செயல் திட்டங்கள் சமர்ப்பிக்கப்பட்டுள்ளன.
அம்ருத் 2.0 திட்டத்தில் 4.7.2022 நிலவரப்படி, தமிழ்நாட்டில் 187 நீர்நிலைகளை மறுசீரமைக்க 113.74 கோடியும், புதுச்சேரியில் 3 நீர்நிலைகளை மறுசீரமைக்க ரூ.2.89 கோடியும் தேவை என மதிப்பிடப்பட்டுள்ளது.
ஸ்வாப் 1 திட்டத்திற்கு ரூ.709.72 கோடியும், எஸ் ஸ்வாப் திட்டத்திற்கு ரூ.51.67 கோடியும் மத்திய உதவியாக விடுவிக்கப்பட்டுள்ளது.
மாநிலங்களவையில் இன்று மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு கவுஷல் கிஷோர் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842357
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு 2022-23 கரீப் சந்தைப் பருவத்தில் நெல் கொள்முதல் மூலம் விவசாயிகளுக்கு ரூ.1.59 லட்சம் கோடி வழங்கப்பட்டுள்ளது: 1.12 கோடி விவசாயிகள் பயனடைந்துள்ளனர்
விவசாயிகள் பயனடையும் வகையில் குறைந்தபட்ச ஆதரவு விலை அடிப்படையில் நெல் கொள்முதல் கொள்கையை அரசு கடைப்பிடித்து வருகிறது. இதன் மூலம் நாட்டின் உணவுப் பாதுகாப்பும் உறுதி செய்யப்படுகிறது.
நடப்பு 2022-23 கரீப் சந்தைப் பருவத்தில் 22.05.2023 வரை 520.63 லட்சம் டன் அரிசி கொள்முதல் செய்யப்பட்டுள்ளது. இதன் மூலம் 1,59,659.59 கோடி ரூபாய் வழங்கப்பட்டு 1,12,96,159 விவசாயிகள் பயனடைந்துள்னர்.
எஃ.ப் சி ஐ எனப்படும் இந்திய உணவுக் கழகம், மாநில அரசின் அமைப்புகளுடன் இணைந்து நெல் கொள்முதல் பணிகளை மேற்கொள்கிறது. கொள்முதல் நடவடிக்கைகளின் பெரும் பகுதி மாநில அரசுகள் மற்றும் அவற்றின் அமைப்புகளைச் சார்ந்ததாகும்.
பாதுகாப்பு அமைச்சகம்
ஆயுதப்படைக்கு முதலீட்டு கொள்முதல் அதிகாரங்களை பாதுகாப்பு அமைச்சகம் அளித்துள்ளது
தற்போதைய சூழ்நிலையில், வடக்கு எல்லைக்குப்புறப் பகுதிகளில் பாதுகாப்பை பலப்படுத்துவதற்காகவும், எல்லைகளை வலுப்படுத்த வேண்டிய அவசியம் இருப்பதாலும் பாதுகாப்பு கொள்முதல் கவுன்சில், பாதுகாப்புத் துறை அமைச்சர் திரு.ராஜ்நாத் சிங் தலைமையில் சிறப்புக் கூட்டமொன்றை இன்று நடத்தியது.
அவசர செயல்பாட்டு தேவைகளுக்காக, ஆயுதப்படையினருக்கு ரூ.300 கோடி வரை, அவசர முதலீட்டு கொள்முதலை மேற்கொள்வதற்கான அதிகாரங்களை பாதுகாப்பு முதலீட்டு கவுன்சில் அளித்துள்ளது. இதனால் கொள்முதலுக்கான நேரம் குறைவதோடு, கொள்முதல் ஆணைகளை 6 மாத காலத்திற்குள் பிறப்பித்து, ஒரு வருடத்திற்குள் சரக்குகளைப் பெற முடியும்.